《叠彩山》
明代·邝露

日高山气晶，月出山更明。县峰银汉水，匿景金墉城。

灵洞出霄银，飒爽凉风生。吹我薄天游，飘飘凌太清。

冥搜混沌窍，流观蟾鹤铭。芳草有远志，达人无近情。

谁能恋乡曲，一举超蓬赢。

作者简介：（1604—1650）明末清初广东南海人，原名瑞露，字湛若。诸生。历游广西、江苏、浙江间，在桂遍历诸土司辖地，悉知其山川风土。唐王立于福州，官中书舍人。永历中，以荐入翰林。清兵破广州，抱古琴绝食死。工诗善书，有《赤雅》、《峤雅》等。